Tänases "Pöördepunktis"...
Teda tulistati keskpäeva ajal.
Keset päeva, tundide vaheajal.
Ma ei saanud üldse aru, mis toimub?
Olin täiega närvis ja emotsionaalselt täiega sassis.
LOOTUS
VÕIT
ELU
PÖÖRDEPUNKT
Tere tulemast vaatama "Pöördepunkti"!
Tänane päevamõte on: #JumalEiVeaKunagiAlt
Anna meile Twitteris teada, kuidas Ta sind on aidanud?
Endise politseiniku ja ärimehena on Ken Harrisson kogenud palju edu.
Üks asi, mida ta on õppinud, on see,
et tulevik sõltub võitjatest, mitte ohvritest.
Erica sai kõigest lähemalt teada.
Ken Harrisson on endine LA politseiosakonna veteran
ja edukas ärimees.
Ta ütleb, et paljusid inimesi hoiab elus tagasi nö ohvri mentaliteet.
Selle asemel, et langetada raskeid valikuid,
otsivad nad vabandusi.
Oma raamatus: "Võitjad ja ohvrid"
räägib Harrisson sellest, kuidas defineerida oma põhiväärtusi,
kuidas luua mõjusaid suhteid
ja olla õnnelik tänu oma unistuste ning eesmärkide täitmisele.
Te räägite oma raamatus inimestest,
kellel on ohvri mentaliteet ja võitja mentaliteet.
Millised omadused kirjeldavad mõlema rühma esindajaid?
Ohvrid on need, kes keelduvad langetamast valikuid.
Nad on jäänud kinni oma hirmudesse ega langeta otsuseid,
süüdistades oma eluolukordades teisi.
Samas, kui võitjad mõistavad, et tuleb teha valikuid
ja tegutseda oma valikute põhiselt.
Tean, et töötasite kord LA politseis
ja ühes Ameerika raskeimas piirkonnas üldse.
Taolises keskkonnas võivad paljud tunda,
et neil polegi mingit valikut oma elude suhtes.
Mida te ütleks inimestele,
kes näevad enda ümber vaid kuritegevust ja tapmisi?
Mida nad saaks üldse teha oma elu parandamiseks?
Selles piirkonnas toimub tõesti palju kampade vahelisi sõdu,
mida inimesed on filmidest näinud.
Seal toimub pidevalt tulistamisi, tapmisi ja muid kuritegusid.
Nii toimus meil seal päeva jooksul 2-3 arreteerimist.
Iga inimese ülekuulamiseks kulus 1,5-2 tundi
ja ma küsisin nende käest, miks nad tapavad, tarbivad uimasteid,
röövivad alkoholipoode jne.?
Et miks nad ei lähe hoopis ülikooli?
Üle maailma on tuhandeid inimesi,
kes tahavad pääseda USA'sse, aga nad ei saa.
Meie kohalikud aga ei kasuta siinseid võimalusi,
kuna nad usuvad valet, et neil pole valikuvõimalust
ja et nad ongi kui laulatatud selle halva elu ja piirkonnaga.
South Center asub u 13 km kaugusel rannast,
aga enamus kutte, kellega rääkisin,
polnud kunagi rannas käinud ega ookeani näinud.
Kuidas aga siis saada ohvrist võitjaks?
Mida selleks tegema peab?
Esimene põhjus, miks keegi on ohver,
on see, et ta on jäänud kinni oma hirmudesse.
Seetõttu tuleb esimese asjana saada üle oma hirmudest.
Mida iganes sa kardad.
Me hirmud on sageli alusetud.
Teisena tuleb võtta vastutus selle eest, kes sa oled.
Tean imelisi lugusid inimestest, kes on tulnud LA getodest
ja nende elud on muutunud täiega.
Enamus ohvreid ei muutu enam peale täiskasvanuks saamist.
Raamat, mille kirjutasin, on tegelikult mõeldud võitjatele.
Ohvrid on need, kes tõmbavad su kuivaks
ja imavad su energiast tühjaks.
Seetõttu on võitjatel oluline leida üles teised võitjad
ja mitte lasta ohvritel kleepida end enda külge
kõigi oma lugude- ja vabandustega, et siis võitja nende eest hoolt kannaks.
Mida te tahaks, et inimesed te raamatust saaksid?
Hea küsimus.
Vaadates nii USA'd kui kogu lääne maailma,
siis see on täis vaid süüdistusi
ja inimesi, kes ei võta vastutust oma elude eest.
Seetõttu tahan, et inimesed mõistaks, et nad pole ohvrid,
vaid nad suudavad siiski midagi muuta.
Ma pean selgelt mõistma, mida ma tegema pean.
Ma pean tegema valikuid ja võtma vastutuse nende eest.
Ma pean liikuma edasi.
Me langetame otsuseid vaid siis,
kui kogeme nende taga peituvat edasiminekut.
Otsuse langetamine ei tähenda vaid sellele mõtlemist.
Kui otsustan end vormi viia, siis see otsus ei kehti enne,
kui olen liitunud spordiklubiga ja hakanud trenni tegema.
Otsus pole veel langetatud,
kui lihtsalt ostan tossud ja need jäävad nurka seisma.
Ühtlasi on oluline mõista, et ohvrid ei muutu.
Paljude inimeste aeg lendab korstnasse tänu ohvritele,
kes tulevad nende juurde kõigi oma lugude- ja vabandustega,
öeldes: "Ma vajan raha ja seda, teist ning kolmandat."
Me kõik tunneme selliseid inimesi.
Neil on alati mingi vabandus varuks, miks nad hakkama ei saa.
Sellised inimesed tuleb kõrvale jätta ja leida üles teised võitjad,
kellega luua meeskondi ja teha suuri asju maailmas.
Veel viimane küsimus võitjate kohta.
Me teame, et inimestel on probleeme
ja eriti kristlastena kogeme ju kaastunnet nende suhtes
soovides neid aidata.
Ja samas me näeme, et nad ise ei taha end üldse aidata.
Samas võtab kaastunne võimust su üle.
Kuidas teha vahet, millal liikuda edasi
ja millal kellegis võib siiski olla potentsiaali
ja me saame aidata neil saada võitjaks.
Võrratu küsimus.
Kristus ise jättis meile eeskuju, kuidas tegeleda erinevate inimestega.
Kristus ütles: "Järgnege mulle!"
ja nende heaks, kes järgnesid, andis Ta oma parima.
Kuid seal oli ka üks noor mees, kes ütles Jeesuse kutse peale,
et ta peab esmalt minema ja matma oma isa.
Mida aga Jeesus ütles?
"Kui sa ei pane kätt adra külge, kui sind kutsun,
pole sa ka mind väärt."
See on ka eeskuju meile, kui tahame olla need, kes me tahame.
Me tahame pöörduda risti juurde ja tunda Jeesust
ning võtta sinna endaga kaasa nii palju inimesi kui vähegi võimalik.
See on see misjonikäsk teha jüngriteks kõik rahvad.
Kui komistad, aitan su püsti. Kui on vaja midagi kanda, ma kannan.
Mida iganes ma saan teha, ma teen, kuniks sa otsustad risti kasuks.
Kui aga keeldud ristist,
siis mul pole aega su jaoks ja ma liigun edasi.
Jeesus ise jättis meile selle eeskuju.
Sama lugu oli selle rikka valitsejaga.
Jeesus andis endast kõik nende heaks,
kes olid valmis Teda järgima
ja solvas varisere, kes ei otsustanud Tema kasuks.
Mitte, et me peaks hakkama kedagi solvama, aga...
Suur tänu!
Usun, et see raamat on paljudele abiks.
Tänud tulemast me saatesse
ja ootame põnevusega, mida te meile veel kirjutate.
Suur tänu!
Nagu Ken ütles - ei mingeid vabandusi!
Tee otsus muuta oma elu ja hoia sellest otsusest ka kinni.
Nüüd aga väikene õppetund mõne piiblitegelase elust.
Ole hea Simi. - Tänan!
Me võiks õppida 50. miljonit õppetundi
läbi aegade suurimalt õpetajalt, kelleks on Jeesus.
Kuid täna tahan rääkida sellest, kuidas Ta õpetab meid puhkama.
Minu nimi Simi tähendab mu emakeeles puhkust.
Puhkamine tähendab tööst või liikumisest loobumist
selleks, et lõõgastuda, värskendada end ja taastada jõudu.
Kas see on midagi, mida sinagi vajad?
Jeesus ütleb Matteuse 11:28-30 laiendatud tõlkes järgmist:
"Oled sa väsinud? Kurnatud?
Läbi põletatud religiooni poolt?
Siis tule minu juurde, ole minuga ja sa saad oma elu tagasi.
Ma näitan sulle, kuidas tõeliselt puhata.
Ela ja tööta koos minuga ning vaata, kuidas mina seda teen.
Õpi tundma rahulikke armu voole.
Ma ei pane su õlgadele midagi rasket ega sobimatut.
Veeda aega mu seltsis ja sa õpid elama vabalt ning kergelt."
Kuidas siis oleks, kui teeksimegi nii nagu Jeesus ütleb
ja puhkaksime.
Aitäh Simi!
Peale pausi lugu naisest, kes sai teada,
et ta unelmate mees on tegelikult suurim õudusunenägu.
Jää meiega.
PÖÖRDEPUNKT
Piiblis on öeldud, et Jumala Vaim tunnistab ühes meie vaimuga,
et me oleme Jumala lapsed.
Minnes läbi elu, ära unusta, et Jumal, su Isa, on sinu kõrval,
et armastada, kaitsta ja õpetada sind.
Võta aega, et õppida tundma oma taevast Isa,
sest Ta igatseb jagada sinuga oma armastavat südant.
Tere tulemast!
Leah Rogers arvas, et oli kohtunud oma unelmate mehega,
kui mees lubas talle paremat elu.
Tegelikult aga sunniti teda prostituudiks hakkama
ja mehest, kes oli lubanud teda kaitsta,
sai tema kupeldaja.
Ta elas kolme aasta jooksul üle kohutavaid asju,
jagades meiega täna oma imelist ellujäämise lugu.
Tere tulemast me saatesse! - Tänan.
Kui inimesed kuulevad selliseid lugusid noortest naistest,
mõtlevad nad tihti: "Mis mõttes?
Sellisel vabal maal, kus on politsei ja mobiiltelefonid,
oleks ju ometi pidanud olema keegi, kellele oleks saanud helistada!"
Jagage palun, kuidas te selle mehe võrku langesite?
Arvasin, et tegu on kellegagi, keda võin usaldada.
Uskusin, et olen temasse armunud, kuna käisime kuid kohtamas.
Kui aga sellesse olukorda sattusin,
tundsin tohutut häbi ja hirmu inimeste hukkamõistu ees,
mistõttu ei julgenudki abi paluda.
Kartsin nii seda, mida see mees minuga teha võib
kui ka kelle iganes reaktsiooni, kellele oleksin rääkinud.
Rääkige pisut sellest, mil moel see mees teid kontrollis?
Paljudel on seda kõike isegi raske ette kujutada.
Vaadates mõnda filmi,
me näeme seal hetki, kus mees läheb välja
ja me mõtleme: "Jookse nüüd!" või "Hüüa appi!"
Kuid samas on seal nii palju enamat.
See mees kontrollis ka te meeli ja mõtteid.
Tegu oli nii emotsionaalse- kui füüsilise vägivallaga,
mille all kannatasin iga päev.
Ma ei saanud langetada mingeid otsuseid.
Olin vang omaenda kehas, kes oli orjastatud teise inimese poolt.
Ja ta teenis teie ja teiste noorte neidude pealt
20 000 dollarit nädalas? - Just nii.
Tal oli kokku 3 tüdrukut
ja igaüks meist pidi teenima 1000 dollarit päevas.
See oli miinimum 3000 dollarit, kuigi sageli teenisime rohkemgi veel.
Nii et, 3000 oli isegi väga halb päev.
Mis sai teie pöördepunktiks? Kuidas te sellest mehest vabanesite?
Kui mind püstol pea kohal vägistati,
hüüdsin Jumala poole ja palusin, et Ta päästaks mu,
sest ma ei tahtnud enam elada nii.
Tahtsin jätta kogu selle eluviisi.
Umbes 2 nädalat hiljem mind arreteeriti,
kuna meie kupeldajale tehti haarang
ja mind pandi tunnistama tema vastu.
Kuidas te üldse oskasite Jumala poole palvetada?
Kus te teadiste, kes Ta on?
Mu ema õpetas oma lastele juba varases eas, kes Jumal on.
Ja kuigi olin teismelise- ja noore täiskasvanuna mässumeelne,
teadsin alati, et Jumal on olemas.
Teadsin, et mitte keegi teine ei saa mind päästa,
mistõttu see oligi ainus asi, mida teha - hüüda Jumala poole
ja paluda, et Ta päästaks mu.
Nii et, Ta pääste tuli läbi teie arreteerimise? - Jah.
Peale mida teid kaasati süsteemi, mis aitas vabaneda sellest mehest.
Kuidas aga on lood te mõtete- ja hirmudega,
mis te üle aastaid valitsesid?
Kuidas te neist vabaks saite?
Kui mind vahistati, siis istusin 18 kuud kinni,
kuna ma ei tunnistanud oma kupeldaja vastu.
Te otsustasite mitte tunnistada ta vastu?
Olin hirmunud ja kartsin oma poja pärast,
kelle mu kupeldaja röövis,
mistõttu ma ei tunnistanudki tema vastu.
Teadsin, et kui midagi ütlen, teeb ta midagi mu pojaga
ja see oli mu suurim hirm.
Nii olitegi 18 kuud vangis? - Jah.
Mis selle aja jooksul juhtus?
Olin algul Jumala peale pahane, kui mind vahistati,
kuna ma ei saanud aru,
miks mind peale kõiki neid läbielamisi veel kinni võeti?
Mul oli seda raske mõista.
Kuid olles paar kuud ära istunud, hakkasin oma Piiblit lugema,
kirikus käima ja palvetama.
See oli suur samm mu jaoks.
Mida enam oma Piiblit lugesin, seda enam ma mõistsin,
et Jumal teab, mis on parim mu jaoks
ja kõik on Tema kontrolli all.
Nii hakkasingi usaldama Teda ja paluma Ta poole,
mõistes, et Ta on mu Isa, kes teab, mis on parim mu jaoks.
Te räägite oma kogemustest ka oma raamatus "Mäng on läbi".
Pean tunnistama, et tegu on väga raske ja tõsise raamatuga,
kuid samas jäi mulle koheselt silma te raamatu ülesehitus.
See on otsekui jalgpallis, kus on erinevad poolajad.
Mis pani teid oma raamatut selliselt lahterdama?
Eks elugi, mida elame, kutsutakse ju mänguks
Põhjus, miks raamatu pealkiri on "Mäng on läbi", on selles,
et ma ei osale enam selles mängus ega ole orjastatud selle eluviisiga.
Kui aga mõelda jalgpalli või korvpalli peale,
siis seal on ju oma poolajad.
Seetõttu tahtsin ka oma tollase elu poolaegadeks jagada,
selgitades samas, mida miski tähendab.
Sest inimesed sageli isegi ei tea, mida seksikaubandus endast kujutab
ja kuidas keegi selle lõksu langeb.
Rääkides sellistest gängidest
ja kõigist neist aastatest, mida sellist elu elasite
ja mis ju sisuliselt kaotsi läksid,
siis kas kogete mingilgi moel,
et Jumal saab taastada teile need kaduma läinud aastad?
Või on Ta seda juba teinud või kas Ta suudaks seda?
Ta on juba taastanud nii palju mu elus, mille kord kaotasin.
Ta on taastanud suhteid mu pere- ja mu lastega.
Usun täie kindlusega,
et Ta on Jumal, kes taastab kõik, mille oled kaotanud.
Milline te suhe te pojaga täna on?
See on hämmastav!
Iga päev, kui teda vaatan, mõistan, milline õnnistus ta on.
Jumal päästis ka tema elu, valvates ta üle,
nii et ta on igal juhul mu imelaps.
Suur tänu Leah, et tulite! - Suur tänu kutsumast!
Peale pausi lugu mõrvast,
mis sundis üht noort meest langetama elumuutva otsuse.
Läksin ta juurde, kui ta lamas seal elutuna.
Andsin talle otsa ette suud ja ütlesin, et armastan teda
ega lase ta surmal olla asjata.
PÖÖRDEPUNKT
Pole oluline, kes külvab või kastab.
Oluline on see, et Jumal paneb selle seemne kasvama.
Piibel ütleb meile, et nõnda nagu isa hoolib oma lastest,
nõnda hoolib ka Jumal neist, kel on aukartus Ta ees.
Kes ülistavad ja austavad Teda.
Võta aega, et õppida tundma oma taevast Isa,
sest Ta hoolib sinust
ja igatseb jagada sinuga oma armastavat südant.
Tere tulemast tagasi!
Scott'i jaoks oli pesapall kogu ta elu.
Kuid ta edu pandi proovile,
kui ta sai kõne südantmurdva sõnumiga.
Üks mu esimesi lapsepõlve mälestusi on seotud mu vendadega,
kellega väljas sporti tegime.
Olles noorim vend, püüdsin nendega sammu pidada.
Üks neist oli pikem ja teine tugevam,
kuid otsustasin pingutada, et nendega sammu pidada.
Olin oma venna Marcusega eriti lähedane.
Me jagasime tuba ja tegime absoluutselt kõike koos.
Tegin keskkooli esimesel aastal kõvasti trenni,
viies end vormi.
Hooaeg oli algamas ja mul läks hästi.
Tegin kõiki neid suuri tegusid,
kuniks märkasin 3.11.2003
oma vanema õe poolt tehtud lugematul hulgal kõnesid.
Kui talle tagasi helistasin, ütles õde, et me venda tulistati
ja me peame ta kiiresti haiglasse viima.
Tormasin seda emale teatama, kuid enne veel, kui temani jõudsin,
ta juba karjatas, sest nägi seda uudist telekast.
Ta nägi mu venna autot ülikooli parklas
ja kuulis uudist tulistamisest, mispeale ta hakkaski karjuma.
"Oo Issand, palun hoia mu last!
Palun tee nii, et temaga oleks kõik hästi!"
Teda tulistati keskpäeval.
Keset päeva, tundide vaheajal.
Olin täiesti segaduses.
Mäletan, kuidas läksin ta palatisse viimast korda hüvasti jätma.
Astusin ta juurde, kus ta elutuna lebas.
Andsin talle otsa ette suud ja ütlesin, et armastan teda
ega lase ta surmal raisku minna.
Otsustasin pingutada veelgi rohkem kui enne
ja saada edukaks.
Peale venna surma tahtis viha minus kohe kindlasti oma pead tõsta.
Olin väga, väga ärritunud ja emotsionaalselt sassis.
Kuid samas oli mu jaoks oluline teadmine, et ta elab läbi minu edasi
ja otsused, mida langetan, on peegeldus temast.
Saades ülikooli stipendiumi olin oma eesmärgile sammu lähemal.
Üks esimesi asju, mida treener meile ütles,
oli see, et me pole piisavalt head NFL'is mängimiseks
ja ma mõtlesin: "Ei vasta tõele!"
Ma ei läinud sinna kooli selleks, et alla anda,
mistõttu see oli aeg, kus pingutada veelgi rohkem.
Hakkasin esimesel ülikooli aastal
kogema kui üht koputust oma südames.
Teadsin, et see on Jumal.
Üks mu tänaseid lähedasi sõpru
noomis üht me tiimikaaslast vandumise pärast
ja ma ütlesin: "Manitse mind ka!"
Sealt sai me sõprus alguse ja ma hakkasin käima piiblitundides.
Jõuluvaheajal koju minnes teadsin,
et ma polnud veel päästet vastu võtnud.
See muutis kõik.
Nüüd oli mul veelgi suurem põhjus näha kõvasti vaeva,
sest ma ei teinud seda enam vaid oma venna auks,
aga ka oma Päästja ja Kuninga auks.
Mulle sai ruttu selgeks, et tegu pole religiooni vaid suhtega.
Ja see suhe tähendas mu jaoks rohkem kui miski muu.
Jumal andis mulle ka tol ajal teada,
et mul on kogu andekus ja võimekus, et jõuda järgmisele tasandile.
Kuid samas ütles ka, et ilma Temata on need annid ja võimekus tühised.
Kui Jumal seda ütles, mõistsin,
et pean alistama kõik oma eluvaldkonnad Talle.
Isegi pesapalli.
Täielikult alistatud Isale.
Kui seda tegin, avas Ta mu ees kõik uksed.
Pälvisin "Aasta mängija" tiitli
ja kuulusin mitmel muul moel tippude sekka.
Kõik need imelised asjad sündisid peale seda,
kui alistasin oma elu Jumala tahtele, öeldes: "Las Sinu tahe sündida."
Ja siis tuli see tähtis telefonikõne.
Olin omadega seitsmendas taevas
ja mu ema ütles: "Sa saidki hakkama!"
See oli täielik unistuse täitumine.
Kõik, millest olin läbi läinud... Venna kaotus ja kõik muu.
Läksin lihtsalt välja ja hakkasin Jumalat tänama,
sest teadsin, et ainus põhjus, miks olin nii kaugele jõudnud,
oli vaid tänu Talle
ja tänu sellele, mida Tema tegi.
Ma langetasin oma otsused tänu sellele, mida Ta mulle ütles
ja tänu millele andsin ka oma pesapalli teema üle Talle.
Kui Jumal ütleb:
"Sa suudad kõik Kristuses, kes annab sulle oma jõu",
siis see on enam kui tõsi.
Küsimus on vaid Talle alistumises, oma elu Talle andmises
ja Tema usaldamises kõiges.
Vaid Jeesus on see,
kes saab tuua esile midagi ilusat kõige koledamatestki olukordadest.
Scott'i lugu oleks võinud ka halvasti lõppeda,
kuid Jeesus tuli ja muutis kõik.
Koguja 3:11 ütleb: "Kõik on ta omal ajal hästi teinud."
Ükskõik, kui hull su olukord ka poleks, Jeesus saab pöörata selle heaks.
Seda vaid juhul, kui lased Ta oma ellu.
See aga on tehtav läbi lihtsa palve - läbi vestluse Temaga.
Teeme seda siis üheskoos.
Sa palu koos minuga ja mina sinuga.
Jeesus, ma vajan ilu oma ellu.
Ma vajan valgust oma pimedusse.
Olen proovinud kõikvõimalikku
ja tahan kogeda nüüd seda vabadust, millest Scott rääkis.
Tahan kogeda rõõmu, millest olen siin saates kuulnud.
Jeesus, tule mu ellu juba täna ja muuda mind uueks.
Isa, ma palun just praegu iga mehe, naise, poisi ja tüdruku eest.
Ma palun, et ujutaksid nende meeled ja südamed üle
oma rahuga
ja vabanemisega kõigest, mis neid hetkel kinni hoiab.
Las nad kogeda just praegu Su armastavat puudutust
ja seda moel, kuidas nad seda kunagi varem pole kogenud.
Jeesuse nimel, aamen.
Anna meile teada, kui palusid koos meiega.
Näed pausi ajal ekraanil me kontaktandmeid.
Jää veel meiega, sest midagi on veel ootel.
PÖÖRDEPUNKT
Kas on veel midagi tugevamat, kui isa ja lapse vaheline side?
Nõnda nagu sa armastad, toidad ja kaitsed oma lapsi,
tahab Jumal omada sama lähedast suhet sinuga.
Õpi tundma oma taevast Isa,
sest Ta tahab jagada sinuga oma armastavat südant.
Tere tulemast tagasi!
Me saade on jõudmas lõpule.
Ära unusta lisada oma säutsu #JumalEiVeaKunagiAlt
Lõpetuseks aga veel üks laul.
Kõike head ja ole õnnistatud!
"TUGEVAM"
Oled öö otsa üleval olnud
Ja mõelnud, kuidas su elu pole korras
Mõtled, kas midagi üldse kunagi muutub?
Küsid, miks vihm vaid alati sinu peale langeb?
Samas, kui tahaks kuulda kasvõi pisutki häid uudiseid
Sina aga seisad vaid seal vihmas
Ära noruta, sest Jumal on koos sinuga
Ja isegi, et sul on raske Teda näha
Võin lubada sulle, et Ta hoolib sinust
Kui elutormid sind endaga viivad
Pea vastu veel pisut
Sest Jumal teab - need teevad tugevamaks sind
Tugevamaks
Valu ei kesta igavesti
Asjad saavad minna vaid paremuse poole
Usu mind, see teeb sind tugevamaks
See teeb sind tugevamaks
Tugevamaks
Usu mind, see teeb
Püüa ja anna endast parim
Lase Tal hoida oma käest
Mine ja järgi Jeesust
Tõsta oma pea ja tea, et see lõppeb peagi
Jumal on Sinu poolt
Ja isegi, et sul on raske Teda näha
Võin lubada sulle, et Ta hoolib sinust
Kui elutormid sind endaga viivad
Pea vastu veel pisut
Sest Jumal teab - need teevad tugevamaks sind
Tugevamaks
Valu ei kesta igavesti
Asjad saavad minna vaid paremuse poole
Usu mind, see teeb sind tugevamaks
Kui Ta on alustanud oma tööd su elus
Siis Ta viib selle ka lõpule, kui vaid usud sellesse
Ta teab kogu su valu
Ja ma olen kindel, et Ta kannab su läbi
Kui elutormid sind endaga viivad
Pea vastu veel pisut
Sest Jumal teab - need teevad tugevamaks sind
Tugevamaks
Valu ei kesta igavesti
Asjad saavad minna vaid paremuse poole
Usu mind, see teeb sind tugevamaks
See teeb sind tugevamaks
Tugevamaks
Tõlge: Anne-Ly Raukas